KLINIQ น้องใหม่กระแสแรง ลูกค้า “ไฮเอนด์” เกิน 2 แสนราย
KLINIQ หุ้นงานดีครบวงจร นักลงทุนตอบรับล้นหลาม ฐานลูกค้าระดับบนกว่า 200,000 ราย  
KLINIQ หุ้นงานดีครบวงจร นักลงทุนตอบรับล้นหลาม ฐานลูกค้าระดับบนกว่า 200,000 ราย  
17 ต.ค. 2565

นายแพทย์อภิรุจ ทองวัฒน์ ประธานเจ้าหน้าที่บริหาร บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เปิดเผยว่า บริษัทฯ เตรียมเข้าจดทะเบียนตลาดหลักทรัพย์ เอ็ม เอ ไอ (mai) ซึ่งตอนนี้ได้รับความสนใจเป็นอย่างมากจากนักลงทุน เพราะ KLINIQ ไม่ได้เป็นเพียงแค่ผู้นำด้านนวัตกรรมความงามที่ครบวงจรด้าน Skin, Body, Surgery และWellness เท่านั้น แต่เรื่องการรักษาและการบริการก็ยอดเยี่ยมไม่แพ้กัน
โดย KLINIQ ให้ความสำคัญกับการพัฒนาความเชี่ยวชาญของทีมแพทย์และบุคลากร ซึ่งมีโปรแกรมการฝึกอบรมที่เป็นความร่วมมือกับบริษัทยาระดับโลก และสถาบันการศึกษาทางการแพทย์ชั้นนำของประเทศอย่างต่อเนื่อง รวมถึงการบริการที่เน้นเครื่องมือมาตรฐาน US FDA ทำให้แบรนด์ THE KLINIQUE ได้รับความไว้วางใจอย่างต่อเนื่องจากผู้ใช้บริการระดับบนกว่า 200,000 ราย